Länsi-Uudenmaan Urheilijat -johtokunta / elokuu **Pöytäkirja**

Toimisto / Metallitupa 15.8.2022 klo 18.00

Tehtaankatu 9

08100 LOHJA

Kutsutut: Julius Westerberg (pj), Jari Raninen (siht.), Maarit Joutlahti, Krista Alm (Poissa), Jarmo Hollo , Ilkka Karojärvi, Jari Paananen (etäyhteys), Ninja Salovaara-Rinne, Sanna Westerberg, Juha Heinänen (Valmennuspäällikkö, poissa)

1. KOKOUKSEN AVAUS

Puheenjohtaja avasi kokouksen klo 18.02. Samalla todettiin tämän vuoden LJG-kisojen onnistuneen hyvin. Tosin todettiin myös huoli, miten voisimme saada suurempia seuroja tulemaan kisoihin mukaan.

1. KOKOUKSEN LAILLISUUS JA PÄÄTÖSVALTAISUUS

Kokous todettiin päätösvaltaiseksi.

1. TYÖJÄRJESTYS

Työjärjestykseksi hyväksyttiin esityslista.

1. HIPPOKISAT

Keskusteltiin Hippokisojen 24.8. järjestelyistä ja erityisesti, kuinka saadaan enemmän näkyvyyttä ja miten tehostaisimme ennakkomainontaa Kisoista.

1. LOHJALAISEN LIIKUNNAN PÄIVÄ

Lohjalaisen Liikunnan päivään on tällä hetkellä ilmoittautunut 19 urheilun parissa olevaa toimijaa. Jari Raninen toimii seuramme vastuuhenkilönä tapahtumassa. Keskusteltiin myös mahdollisuudesta mainostaa kunniakierros Cooperia ko. tapahtumassa.

1. RUOTSIOTTELUREISSU

Todettiin, että 3. ja 4.9. järjestettäviin maaottelumatkoille on noin puolet lipuista vielä myymättä. Bussivatuuhenkilöiksi valittiin lauantaille Jari R. ja sunnuntaille Julius W. Bussin aikataulun Julius sopii Kivistön liikenteen kanssa.

1. KISIS – leiri

Leiri pyritään järjestämään Loppiaisen aikoihin perjantaista lauantaihin. Urheilija voi valita yhden tai kahden yöpymisen leirin.

1. VUOSI 2023

Johtokunta keskusteli ensivuoden tärkeimmistä suuntaviivoista. Esille nousi koulutuksen tärkeys ja kumppanuusmallin kehittäminen entistä paremmaksi. Samalla todettiin, että urheilijoiden määrä oli noussut kesäkuun alusta 211:sta tämän hetkiseen 218. Esille nousi myös isojen seurojen saanti mukaan LJG:hen. Keskusteltiin myös mahdollisuudesta tehdä yhteinen kisaretki yöpymisineen Tampereen Indoors Games:hin.

1. MUUT ASIAT

• Kunniakierros Cooper su 25.9.

Päätettiin ottaa uusi suorajakelupainos, keskusteltiin mahdollisuudesta suorittaa ensivuoden jakelut nuorison "taskurahatöinä"

• Alexanderin ryhmän harjoitusvuorotiedustelu

Alexander Holthoer on tiedustellut mahdollisuutta, että hänen valmennusryhmänsä käyttäisi tulevalla talvikaudella LUU:n Vihtihallin torstaivuoroa viime talvikauden tapaan. Johtokunta keskusteli asiasta ja päätyi yksimielisesti toteamaan, ettei LUU:n oma talvikalenteri mahdollista vuoron löytämistä kokonaiselle harjoitusryhmälle.

• SM-kilpailut

Kokouksessa todettiin nuorten SM-kisojen onnistuneen hyvin. Urheilijat saavuttivat yhden kullan ja pronssin sekä muutaman nelossijan. Aikuisurheilijat olivat saavuttaneet huimaa menestystä Pedersören SM-kilpailuissa.

1. Kokouksen päättäminen

Puheenjohtaja päätti kokouksen klo 19.12

Kokouksen puolesta \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Julius Westerberg Jari Raninen